b'\n_START_ARTICLE_\nArkajalka\n_START_SECTION_\nJuoni\n_START_PARAGRAPH_\nVanha Harold Lucius "Baddy" Badminton on kuollut ja h\xc3\xa4nen tilansa on j\xc3\xa4\xc3\xa4nyt ilman omistajaa. Baddylla on en\xc3\xa4\xc3\xa4 yksi periv\xc3\xa4 sukulainen, Waldo Badminton, ja h\xc3\xa4n saapuu Englannista Yhdysvaltoihin hoitamaan Baddylta perim\xc3\xa4\xc3\xa4ns\xc3\xa4 tilaa. Jack Ready -niminen roisto haluaa joukkioineen vallata tilan itselleen. Baddy oli ennen kuolemaansa kirjoittanut kirjeen, jossa h\xc3\xa4n k\xc3\xa4skee Lucky Lukea huolehtimaan Waldosta ja pit\xc3\xa4m\xc3\xa4\xc3\xa4n konnat poissa tilalta. N\xc3\xa4in siis my\xc3\xb6s Lucky Luke joutuu tarinaan mukaan. Waldo ei h\xc3\xa4tk\xc3\xa4hd\xc3\xa4 roistoista ja h\xc3\xa4n yhdess\xc3\xa4 Baddyn yst\xc3\xa4v\xc3\xa4n Intiaani-Samin kanssa puolustavat itse\xc3\xa4\xc3\xa4n ja tilaa niin, ett\xc3\xa4 Lucky Lukekin on ihmeiss\xc3\xa4\xc3\xa4n. Lukenkin apua tarvitaan, kun Ready on saanut Waldon ja t\xc3\xa4m\xc3\xa4n hovimestarin Jasperin vangittua ja on v\xc3\xa4h\xc3\xa4ll\xc3\xa4 hirtt\xc3\xa4\xc3\xa4 heid\xc3\xa4t. Lucky Luken avulla Jack Ready joukkioineen saadaan h\xc3\xa4\xc3\xa4detyksi kaupungista ja Waldo voi jatkaa el\xc3\xa4m\xc3\xa4\xc3\xa4ns\xc3\xa4 perim\xc3\xa4ll\xc3\xa4\xc3\xa4n tilalla.'